open-index/open-wikipedia-markdown huggingface dataset:
Mackinaw City

**Mackinaw City** on kylä Michiganin osavaltiossa, Yhdysvalloissa. Sen väkiluku oli vuoden  väestönlaskennassa 806. Mackinaw City kuuluu pääosin Emmetin piirikuntaan, mutta pieni osa siitä kuuluu myös Cheboyganin piirikuntaan.

## Kuvia kylästä

Tiedosto:2009-0618-MackinawCity-MackinawBridge.jpg|Mackinac Bridge nähtynä Mackinaw Citystä.
Tiedosto:Mackinaw City Michigan Post Office.jpg|Kaupungin postitoimisto.
Tiedosto:Northwinds Motel Mackinaw City July 2010.JPG|Northwinds -motelli.
Tiedosto:Photo of Star Line Mackinac Island Hydro-Jet Ferry Marquette II in front of Mackinaw City State Dock.jpg|Mackinaw Cityn satama.


## Lähteet

## Aiheesta muualla
Rotenoni

**Rotenoni** (C23H22O6) on isoflavonoideihin kuuluva orgaaninen yhdiste. Yhdistettä käytetään hyönteismyrkkynä ja piskisidinä eli kaloja hävittävänä yhdisteenä.

## Ominaisuudet
Rotenoni on huoneenlämpötilassa väritöntä kiteistä ainetta, joka voi hapettua ja muuttua väriltään kellertäväksi tai punaiseksi. Yhdiste on veteen liukenematonta ja liukenee useaan orgaaniseen liuottimeen esimerkiksi etanoliin, dietyylieetteriin, asetoniin, bentseeniin ja kloroformiin. Liuokset hapettuvat helposti. Rotenoni on optisesti aktiivinen yhdiste ja sen ominaiskiertokyky bentseeniliuoksessa on -228.

Rotenonia esiintyy luonnossa useiden kasvien juurissa ja siemenissä. Sitä sisältävät muun muassa hernekasveihin kuuluvien sukujen *[[Tephrosia]]*, *[[Derris]]*, lonkopuut (*Lonchocarpus*), *[[Millettiat|Millettia]]* ja *[[Mundulea]]* lajit. Rotenoni on myrkyllistä monille hyönteisille ja vesieläimille. Rotenoni sitoutuu NADH-dehydrogenaasientsyymiin eli kompleksi I:n ja siten estää osana soluhengitystä olevan elektroninsiirtoketjun. Rotenoni on myös myrkyllistä ihmisille ja voi aiheuttaa vaurioita munuaisissa ja maksassa. Se ärsyttää ihoa, silmiä ja hengitysteitä ja altistuminen yhdisteelle voi aiheuttaa kouristuksia ja huonovointisuutta.

## Valmistus ja käyttö
Rotenoni eristetään kasvien juurista. Merkittävimmät aineen lähteet ovat derrisjuuri (*Derris elliptica*), *Derris malaccensis*, *Lonchocarpus utilis* ja *Lonchocarpus urucu*. Yhdistettä käytetään hyönteismyrkkynä muun muassa viiniköynnös-, kasvis- ja koristekasviviljelmillä. Euroopan unionin alueella aineen käyttö kasvinsuojelussa on ollut kiellettyä vuodesta 2008 alkaen. Sitä voidaan käyttää myös eläinten ulkoloisten häätöön sekä kalanviljelyssä ja vähäarvoisten roskakalojen sekä epätoivottujen vieraskalalajien hävittämiseen.

## Lähteet

## Aiheesta muualla
*Human Metabolome Database (HMDB): Rotenone 
*Toxin and Toxin Target Database (T3DB): Rotenone 
*Kyoto Encyclopedia of Genes and Genomes (KEGG): Rotenone 
*ChemBlink: Rotenone 
*Dr. Duke's Phytochemical and Ethnobotanical Databases: Rotenone
Svenskt Tenn

**Svenskt Tenn** on ruotsalainen sisustusalan yritys, joka on perustettu vuonna 1924. Se tunnetaan erityisesti  itävaltalaissyntyisen arkkitehdin Josef Frankin 1930-luvulta alkaen suunnittelemista värikkäistä tekstiilikuoseista ja huonekaluista. Tukholman Strandvägenillä toimivan Svenskt Tennin omistaa Kjell ja Märta Beijer -säätiö, ja kaikki yrityksen tuottamat voitot lahjoitetaan kestävän kehityksen, genetiikan, biolääketieteen ja lääkealan tutkimukseen.

## Historiaa
Svenskt Tennin perusti kuvataideopettaja Estrid Ericson vuonna 1924, ja yritys sai nimensä sen ensimmäisistä tuotteista, tinaesineistä. Pian yritys laajensi valikoimaansa muihinkin sisustustuotteisiin ja muutti Tukholman Strandvägenille, jossa se on toiminut nykyisissä tiloissaan 1930-luvun alusta asti.

Ericson palkkasi samoihin aikoihin funkkisarkkitehdit Uno Åhrénin ja Björn Trägårdhin suunnittelemaan mallistoja, ja tilasi suunnitelmia myös  itävaltalaiselta arkkitehti Josef Frankilta. Yhteistyö Frankin kanssa tiivistyi niin, että lopulta Josef Frank muutti Ruotsiin ja teki Svenskt Tennille kaikkiaan pari tuhatta kalusteluonnosta ja noin 160 värikästä tekstiilikuosia, joista yritys nykyisinkin parhaiten tunnetaan.

Vuodesta 1928 Svenskt Tenn on ollut yksi Ruotsin kuningasperheen hovihankkijoista.

Kesällä 2018 Svenskt Tenn on laajasti esillä Helsingissä Didrichsenin taidemuseon ja Hanasaaren kulttuurikeskuksen näyttelyissä sekä Stockmannin popup-myymälässä.

## Lähteet

## Aiheesta muualla
Villa Ekman

**Villa Ekman** on arkkitehti Erik Bryggmanin suunnittelema huvila Turussa Hirvensalossa. *Villa Ekman* valmistui juhannukseksi 1933. Laituri, uimahuone, autovaja ja sauna lisättiin 1934. 

Rakennuksen suunnittelussa on huomioitu sekä näköala laivareitille pohjoisessa että yhteys puutarhaan ja eteläaurinko. Huvila koostuu kolmesta osasta: läntisestä keittiöstä, keskellä sijaitsevasta oleskelutilasta ja itäisestä makuuhuonesiivestä. Makuuhuonesiivestä johtaa pari porrasta alas suureen olohuoneeseen, joka on siis hieman makuuhuoneistoa alemmalla tasolla. Sisätiloissa alkuperäisväreinä käytettiin punaruskeaa, mustaa, oliivinvihreää ja harmaansinistä. Julkisivuremontin yhteydessä 2000-luvulla sisätilat muutettiin valkoisiksi. Huvilan ulkopinta on rapattu valkoiseksi.

## Lähteet
Verta, hikeä ja filminauhaa

**Verta, hikeä ja filminauhaa** (*American Movie: The Making of Northwestern*) on Chris Smithin ohjaama yhdysvaltalainen pitkä dokumenttielokuva vuodelta 1999. Tragikoominen, kulttisuosiota saanut tarina kertoo päihdeongelmaisesta nuoresta elokuvaharrastajasta Mark Borchardtista, joka yrittää epätoivoisesti kuvata pitkään suunnittelemaansa omaelämäkerrallista ”Northwestern”-elokuvaa, mutta päättääkin sitä rahoittaakseen kuvata ensin käsikirjoittamansa lyhyen kauhuelokuvan *[[Coven]]* (1997), senkin nollabudjetilla yhdessä ystäviensä ja sukulaistensa kanssa Wisconsinin pikkukaupungissa.

Elokuva palkittiin Sundance-festivaaleilla vuonna 1999. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Youtube Music

**Youtube Music** on Googlen kehittämä musiikin suoratoistopalvelu, joka julkaistiin vuonna 2015. Sille on saatavilla Web-, Android- ja iOS-sovellukset. Sovelluksen musiikki on peräisin Youtuben palvelusta, ja siitä on saatavilla sekä ilmainen että lisäominaisuuksilla varusteltu kuukausimaksullinen versio.

Kesällä 2018 Youtube Music erotettiin omaksi palvelukseen ja se sai oman verkkosivuston.

Palvelu toimii Yhdysvalloissa, Australiassa, Uudessa-Seelannissa, Meksikossa, Etelä-Koreassa, Itävallassa, Kanadassa, Suomessa, Ranskassa, Saksassa, Irlannissa, Italiassa, Norjassa, Venäjällä, Espanjassa, Ruotsissa ja Britanniassa.

Se sisältää Youtuben sisältöä, virallisia albumeita, singlejä, live-esiintymisiä ja musiikkivideoita.

Youtube Musicin perusversio on ilmainen, mutta se sisältää mainoksia sekä vaatii verkkoyhteyden. Youtube Music Premium -tilaus poistaa mainokset ja mahdollistaa sisällön lataamisen offline-käyttöä varten. Suomessa palvelun hinta on 9,99 € / kk. Saatavilla on myös opiskelijapaketti hintaan 4,99 € / kk sekä perhepaketti hintaan 14,99 € / kk. Kaikki tilauspaketit sisältävät yhden kuukauden ilmaisen kokeilujakson.

## Lähteet

## Aiheesta muualla
* YouTube Musicin virallinen sivusto
USS Marietta (1864)

**USS Marietta** oli Yhdysvaltain laivaston vuonna 1862 vesillelaskettu Marietta-luokan monitori.

## Valmistus

Alus tilattiin Tomlinson and Hartupeelta Pittsburghista Pennsylvaniasta, missä köli laskettiin kesällä 1862. Alus laskettiin vesille joulukuun alussa tykkiveneenä ja se valmistui 16. joulukuuta 1864. Laivasto vastaanotti aluksen 25. huhtikuuta 1866.

## Palvelus
Alusta ei koskaan otettu palvelukseen. Pian vastaanoton jälkeen alus ankkuroitiin Mound Cityyn Illinoisiin. Se nimettiin 15. kesäkuuta 1869 uudelleen *Circeksi* ja 10. elokuuta nimi palautettiin *Mariettaksi*. Alus oli Mound Cityssä, kunnes se myytiin 12. huhtikuuta 1873 David Campbellille.
 
## Lähteet
Juhani Kellosalo

**Juhani Kellosalo** (s. 1951 Toholampi) on suomalainen lääkäri, runoilija, kirjailija ja muusikko. Hän on asunut pitkään Oulussa, nykyisin asuu Ilmajoella. Hän on suorittanut Oulun yliopistossa lääketieteen lisensiaatin tutkinnon 1976 ja lääkintöhallitus on myöntänyt hänelle kirurgian erikoislääkärin oikeudet 1983 ja gastroenterologisen kirurgian oikeudet 1985. Hän suoritti Oulun yliopistossa lääketieteen ja kirurgian tohtorin tutkinnon 1990 aiheesta *Contribution of various biliary tract procedures to duodenogastric reflux, gastric mucosal changes and symptoms*. Kellosalo on toiminut vatsaelinkirurgina Oulun ja Tampereen yliopistosairaaloissa sekä viimeksi Seinäjoen keskussairaalassa osastonylilääkärinä vuoteen 2004. Tämän jälkeen hän on ollut Lääketieteen termit -sanakirjan toimittajana ja myöhemmin päätoimittajana 2005–2014.

Kellosalo sai esikoisteoksestaan J. H. Erkon palkintoon liittyvän erikoismaininnan, ja runokokoelma *Kelluvien kivien siltaa* oli vuonna 2001 Yleisradion Tanssiva karhu -runopalkintoehdokkaana.

## Julkaistut teokset
* *Kaikki palaa maan savuun*, runokokoelma, WSOY 1985
* *Lintu laulaa nimettäkin*, runokokoelma, WSOY 1987
* *Liekin varjo hahmosi*, runokokoelma, WSOY 1991
* *Kivun valo*, runokokoelma, WSOY 1993
* *Hanneksen evankeliumi*, romaani, WSOY 1994
* *Baabelin kartta*, runokokoelma, WSOY 1997
* *Kelluvien kivien siltaa*, runokokoelma, WSOY 2000
* *Tiet vievät muualle*, runokokoelma, WSOY 2003
* *Kymmenen*, proosaa, WSOY 2004
* *Syntynyt outoon satuun*, runokokoelma, WSOY 2006
* *Liha, henki ja tähdet*, esseekokoelma, Sanasato 2008
* *Kaksi miljoonaa*, romaani, Länsirannikko 2016
* *Toiset meistä*, runokokoelma, Länsirannikko 2024

## Sävelteokset
* *Painting a Sun on Black Snow*, CD-albumi, 2011
* *Tale of a Pale Drifter*, 2018
* *Moonshine Machine*, 2018
**Susienkutsu* *(Calling Wolves)*, 2020
**Back to Black Snow*, EP, 2020
**Kevätvalssi (Spring Waltz)*, 2021
**Bluesed*, 2021
**Goodbye, Old Friend*, 2021

## Lähteet
* Ismo Loivamaa: Kotimaisia nykykertojia 4 (BTJ Kirjastopalvelu 2005)

### Viitteet
USS Sandusky (1865)

**USS Sandusky** oli Yhdysvaltain laivaston vuonna 1865 vesillelaskettu Marietta-luokan monitori.

## Valmistus

Alus tilattiin Joseph Tomlinson, Andrew Hartupee ja Samuel Morrow'lta Pittsburghista Pennsylvaniasta. Alus laskettiin vesille tammikuun puolivälissä vuonna 1865 ja se valmistui 26. joulukuuta. Laivasto vastaanotti aluksen 25. huhtikuuta 1866.

## Palvelus
Alusta ei koskaan otettu palvelukseen. Se nimettiin 15. kesäkuuta 1869 uudelleen *Minervaksi* ja 10. elokuuta nimi palautettiin *Sanduskyksi*. Alus myytiin 17. huhtikuuta 1873 Mound Cityssä Illinoisissa David Campbellille.

## Lähteet
Neosho-luokka

**Neosho-luokka** oli Yhdysvaltain laivaston kahden jokimonitorin muodostama alusluokka, jonka alusten kölit laskettiin alkuvuodesta 1863.

## Alukset

## Lähteet
HP (yritys)

**HP** on yhdysvaltalainen suuryritys, joka kehittää ja valmistaa henkilökohtaisia tietokoneita, tulostimia ja niihin liittyviä tarvikkeita sekä 3D-tulostimia.

Yhtiö on vuorotellut Lenovon kanssa suurimpana henkilökohtaisten tietokoneiden valmistajana.

## Historia
HP perustettiin 1. marraskuuta 2015 Hewlett-Packardin jakautuessa kahtia, joista toinen yhtiö oli Hewlett Packard Enterprise.

Lokakuussa 2012 HP esitteli Officejet Pro X -tulostinsarjan, joka käytti koko sivun levyistä tulostuspäätä. Sarjan malli Officejet Pro X576dw merkittiin Guinnessin ennätyskirjaan maailman nopeimpana väritulostimena. Vuonna 2016 tuotesarja brändättiin nimellä PageWide. HP lakkautti tuotesarjan lokakuussa 2021 LaserJet-sarjan hyväksi.

## Tuotteet
* 3D-tulostimet
* kuvanlukijat
* tulostimet
* tietokonenäytöt
* henkilökohtaiset tietokoneet

## Lähteet

## Aiheesta muualla
* HP:n kotisivut
Hewlett Packard Enterprise

**Hewlett Packard Enterprise Company** (HPE) on yhdysvaltalainen kansainvälinen tietotekniikkayritys, jonka kotipaikka on Palo Alto, Kalifornia, Yhdysvallat. Hewlett-Packardin jakautumisen jälkeen yrityksille suunnatut palvelimet, tallennusjärjestelmät, verkkolaitteet sekä ohjelmistot ja palvelut ovat kuuluneet Hewlett Packard Enterpriselle.

## Historia
Hewlett Packard Enterprise perustettiin 1. marraskuuta 2015 Hewlett-Packardin jakautuessa kahtia, joista toinen yhtiö oli HP.

HPE ilmoitti SGI:n hankkimisesta 275 miljoonalla dollarilla vuonna 2016.

HPE:n ohjelmistoliiketoiminta yhdistyi Micro Focusiin vuonna 2017.

HPE ilmoitti toukokuussa 2019 pyrkimyksestä ostaa Cray. HPE ilmoitti kaupan valmistumisesta syyskuussa 2019.

## Lähteet

## Aiheesta muualla
* Hewlett Packard Enterprisen kotisivut
Forssan sairaala

**Forssan sairaala** on Kanta-Hämeen hyvinvointialueen ylläpitämä sairaala Forssan kaupungissa. Sairaala sijaitsee Korkeavahan kaupunginosassa.

Forssan sairaalassa toimii päivystyspoliklinikka, munuaistautien poliklinikka ja dialyysiyksikkö, endoskopiayksikkö, keuhkosairauksien poliklinikka, kirurgian osasto, kuntoutusosasto, lääkehoitoyksikkö, polikliinisen kirurgian yksikkö, sisätautien poliklinikka sekä valvontayksikkö. Sairaalassa toimii myös kuvantaminen sekä laboratoriopalvelut tuottaa Fimlab. Sydänsairaalan kardiologi pitää Forssan sairaalassa vastaanottoa kerran viikossa. 
## Lähteet
Bandama

**Bandama** on Atlantin valtamereen laskeva joki Norsunluurannikolla. Sen pituus on 1&nbsp;050 kilometriä ja valuma-alueen laajuus 97&nbsp;000 neliökilometriä.

Joen muodostavat Valkoinen ja Punainen Bandama eli Marahoué, jotka saavat molemmat alkunsa Boundialin seudulta. Valkoinen Bandama virtaa ensin itään ja kääntyy sitten Ferkessédougoun luona etelään. Sen sivujokia ovat oikeanpuoleiset Solomougou ja Bou ja vasemmanpuoleiset Badénou ja Lokopho. Vuonna 1972 valmistunut Kossoun pato muodostaa 1&nbsp;700 neliökilometrin laajuisen tekojärven, joka on Norsunluurannikon suurin järvi. Padon vesivoimalaitoksen kapasiteetti on 176 megawattia.

Kossoun alapuolella Valkoiseen Bandamaan yhtyy oikealta puolelta 550 kilometriä pitkä Punainen Bandama eli Marahoué, jonka valuma-alueen laajuus on 24&nbsp;300 neliökilometriä. Joki kääntyy kaakkoon ja siihen yhdistyy vasemmalta puolelta N’zi, jonka pituus on 725 kilometriä ja valuma-alue 35&nbsp;500 neliökilometriä.

Kossoun ja N’zin välillä on vuonna 1979 valmistunut Taabon pato, joka muodostaa 69 neliökilometrin laajuisen tekojärven. Padon vesivoimalaitoksen kapasiteetti on 210 megawattia.

Bandama laskee mereen Grand-Lahoun luona Tagban laguunin hiekkasärkässä olevan aukon kautta. Se on liikennöintikelpoinen alajuoksullaan muutaman kymmenen kilometrin matkalla.

## Lähteet
* 

### Viitteet
Riben hiippakunta

**Riben hiippakunta** () on yksi Tanskan kansankirkon hiippakunnista. Hiippakunnan pääkirkko on Riben tuomiokirkko Ribessä.

## Historia
Ansgar perusti vuonna 860 seurakunnan Ribeen. Riben hiippakunta syntyi katolisena hiippakuntana vuonna 948. 1530-luvulla hiippakunta muuttui reformaation myötä luterilaiseksi.

## Rovastikunnat
* Riben tuomiorovastikunta
* Maltin rovastikunta
* Varden rovastikunta
* Skadsin rovastikunta
* Skjernin rovastikunta
* Grenen rovastikunta
* Ringkøbingin rovastikunta
* Tønderin rovastikunta

## Reformaation jälkeiset piispat

* 1537–1541: Johann Wenth
* 1541–1561: Hans Tausen
* 1562–1569: Poul Madsen
* 1569–1594: Hans Laugesen
* 1595–1614: Peder Jensen Hegelund
* 1614–1629: Iver Iversen 
* 1629–1634: Jens Dinesen Jersin
* 1635–1643: Hans Borchardsen 
* 1643–1650: Erik Monrad
* 1650–1681: Peder Jensen Kragelund
* 1681–1693: Christen Jensen Lodberg
* 1693–1701: Ancher Anchersen 
* 1701–1712: Christian Muus 
* 1712–1713: Johannes Ocksen
* 1713–1731: Laurids Thura 
* 1731–1741: Matthias Anchersen
* 1741–1764: Hans Adolph Brorson
* 1764–1773: Jørgen Bloch Carstens
* 1773–1774: Eiler Eilersen Hagerup
* 1774–1786: Tønne Bloch

* 1786–1811: Stephan Middelboe
* 1811–1818: Victor Christian Hjort
* 1819: Stephan Tetens
* 1819–1825: Jens Michael Hertz
* 1825–1831: Conrad Daniel Koefoed 
* 1831–1833: Nicolai Fogtmann
* 1833–1849: Tage Christian Müller
* 1850–1867: Jacob Brøgger Daugaard 
* 1867–1895: Carl Frederik Balslev 
* 1895–1901: Carl Viggo Gøtzche
* 1901–1922: Peter Gabriel Koch
* 1923–1930: Oluf Peter Kirstein Vogn Olesen
* 1930–1939: Søren Westergaard Mejsen 
* 1939–1949: Carl Immanuel Scharling  
* 1949–1956: Morten Christian Lindegaard
* 1956–1980: Henrik Dons Christensen
* 1980–1991: Helge Skov 
* 1991–2003: Niels Holm 
* 2003–2014: Elisabeth Dons Christensen
* 2014→ Elof Westergaard

## Aiheesta muualla
* Viralliset sivut
USS Casco (1864)

**USS Casco** oli Yhdysvaltain laivaston vuonna 1864 vesillelaskettu Casco-luokan monitori.

## Valmistus

Alus laskettiin vesille toukokuussa 1864 Atlantic Worksillä Bostonissa Massachusettsissa. Lähes valmis alus todettiin merikelvottomaksi, jolloin tilattiin 25. kesäkuuta muutostyöt torpedoalukseksi ilman tornia ja raskasta tykkiä. Alus otettiin palvelukseen 4. joulukuuta virkaa tekevänä päällikkönään C. A. Crooker.

## Palvelus
Muutostöiden päätyttyä alus hinattiin Hampton Roadsiin maaliskuussa 1865. Alus avusti Jamesjoen miinanraivauksessa, mikä mahdollisti laivaston pääsyn Richmondiin. Huhtikuun puolivälissä alus siirrettiin Potomacin laivueeseen, jonka mukana alus oli toukokuun loppuun. Alus poistettiin palveluksesta 10. kesäkuuta 1865 Washingtonin laivastontelakalla, missä se romutettiin huhtikuussa 1875. Telakalla ollut alus nimettiin 15. kesäkuuta 1869 uudelleen *Heroksi*.

## Lähteet
Forssan jäähalli

**Forssan jäähalli** on Lamminrannassa Forssassa sijaitseva jäähalli, joka on valmistunut vuonna 1988. Sen katsojakapasiteetti on 3 000.

## Lähteet
Asier Garitano

**Asier Garitano** (s. 6. joulukuuta 1969) on espanjalainen baski jalkapallovalmentaja.  

## Ura pelaajana

Garitano hankki jalkapallo-oppinsa Athletic Bilbaon organisaatiossa. Hän debytoi reservijoukkue Bilbao Athleticin paidassa syksyllä 1989 ja oli voittamassa Segunda Divisiónin mestaruutta. Garitano ei kuitenkaan onnistunut murtautumaan Bilbaon edustusjoukkueeseen ja pelattuaan kauden 1992/93 lainalla SD Eibarissa hän siirtyi Bilbaosta Cartagenaan. 

Garitano edusti uransa aikana lukuisia eri seuroja Espanjan alemmilla sarjatasoilla. Hän lopetti pelaajauransa loukkaantumisten vuoksi 33-vuotiaana Alicantessa vuonna 2003.

## Ura valmentajana

Valmennusuransa Garitano aloitti Alicantessa, jossa toimi apuvalmentajana vuosina 2003–2008. Vuonna 2008 hän toimi muutaman ottelun ajan myös seuran päävalmentajana. Kesällä 2009 hän siirtyi CD Castellónin apuvalmentajaksi ja huhtikuussa 2010 nousi seuran päävalmentajaksi. Garitano ei kuitenkaan onnistunut pelastamaan seuraa putoamiselta Segundasta ja kauden jälkeen Garitano jätti tehtävänsä.

Castellónista lähtönsä jälkeen Garitano valmensi Orihuelaa ja Alcoyanoa. Kesäkuussa 2013 hänestä tuli CD Leganésin päävalmentaja. Garitanon johdolla Leganés voitti kaudella 2013/14 CE L'Hospitaletin nousukarsinnoissa ja nousi Segundaan. Kaudella 2015/16 Garitano luotsasi seuran toistamiseen nousuun sarjaporrasta ylöspäin, kun joukkue sijoittui Segundassa toiseksi. Nousu pääsarjaan oli seuralle ensimmäinen sen historiassa. Leganés sijoittui Garitanon johdolla kahdesti perättäin Espanjan liigassa sijalle 17 ja säilytti näin sarjapaikkansa. Kaudella 2017/18 joukkue eteni lisäksi Espanjan cupissa välieriin pudottaen puolivälierässä Real Madridin. Välierissä Leganés taipui lopulta Sevillalle.

Kauden 2017/18 jälkeen Garitano jätti Leganésin ja siirtyi Real Sociedadin päävalmentajaksi. Garitanon johdolla Sociedad pelasi syyskaudella alavireisesti ja voitti vain viisi pelaamistaan 17 liigaottelusta. Seurajohto erotti Garitanon tehtävästään tapaninpäivänä 2018.

Toukokuun lopulla 2019 Garitano teki sopimuksen La Ligassa sijalle 11 sijoittuneen Deportivo Alavésin kanssa. Hän sai potkut heinäkuussa 2020 Alavésin hävittyä viisi perättäistä ottelua.Alaves sack coach Garitano after five straight losses 

## Lähteet
Riikka Pirkkalainen

**Riikka Katja Marjaana Pirkkalainen** (s. 1979) on suomalainen poliitikko. Hän toimi vuosina 2018–2023 keskustan puoluesihteerinä. Pirkkalainen voitti vuoden 2018 puoluekokouksessa vastaehdokkaansa Jirka Hakalan äänin 1 562–532. Hän oli pyrkinyt puoluesihteeriksi jo kaksi vuotta aiemmin, jolloin valituksi tuli Jouni Ovaska.

Pirkkalainen aloitti työn Kainuun maakuntajohtajana vuoden 2024 alussa.

## Ura
Ennen valintaansa puoluesihteeriksi Pirkkalainen työskenteli tammikuusta 2017 perhe- ja peruspalveluministerin erityisavustajana, ensin Juha Rehulan ja ministerivaihdoksen jälkeen Annika Saarikon. Hän on työskennellyt myös eduskunta-avustajana vuosina 2007–2009 ja 2014–2017 sekä europarlamentaarikko Riikka Pakarisen avustajana vuosina 2009–2014.

Pirkkalainen on ollut Iisalmen kaupunginvaltuuston jäsen vuodesta 2013. Vuoden 2021 kuntavaaleissa hän sai Iisalmen toiseksi eniten ääniä saaden yhteensä 251 ääntä.  

Puolueensa sisällä hän on ollut sekä hallituksen että valtuuston jäsen. Vuosina 2012–2014 hän oli keskustan Pohjois-Savon piirin puheenjohtaja.

Pirkkalainen on koulutukseltaan filosofian maisteri luonnontieteistä. Poliittisten tehtävien lisäksi hän on työskennellyt lääketieteen tutkijana Kuopion yliopistossa ja Kuopion yliopistollisessa sairaalassa vuosina 2004–2006 sekä projektipäällikkönä Luonnontieteiden Akateemisten Liitossa vuosina 2013–2014.

## Yksityiselämä
Pirkkalaisen puoliso on keskustan Pohjois-Karjalan piirin pitkäaikainen toiminnanjohtaja, puoluesihteeriehdokkaana vuonna 2012 ollut Antti Varis. Hänellä on yksi lapsi, poika.

## Lähteet
Patricia Rolston

**Patricia Rolston** (28. marraskuuta 1929 Vancouver – 11. maaliskuuta 2019) oli kanadalainen pianisti, kuoronjohtaja ja pedagogi. Hän opiskeli Vancouverissa, Kaliforniassa ja New Yorkissa. Hän teki debyyttinsä resitalistina Wigmore Hallissa Lontoossa vuonna 1958. Hän on esiintynyt lukuisien sekä kanadalaisten että ulkomaalaisten orkestereiden kanssa. Hän oli mukana perustamassa Mohawk Collegen musiikkijaosta Ontariossa ja toimi sen puheenjohtajana vuosina 1977–1989. Hän oli myös Mohawk College Singers -kuoron ensimmäinen johtaja. 

Rolston sai palkinnon Hamiltonin Dante Alighieri -seuralta ja nimitettiin Hamiltonin vuoden naiseksi 1986. Richmond Music Schoolin (Brittiläinen Kolumbia) musiikillinen johtaja hänestä tuli vuonna 1990. Hän teki yhteistyötä Patricia Hodginsin kanssa kiertueen ja vuonna 1995 julkaistun *Love's Old Sweets Songs* -levyn merkeissä. Rolston meni naimisiin kapellimestari Lee Hepnerin kanssa, ja pariskunnan yhteinen poika on jazzsaksofonisti Darcy Hepner.

## Lähteet
David Selberg

**David Selberg** (6. kesäkuuta 1995 – 17. kesäkuuta 2018) oli ruotsalainen jääkiekkopuolustaja, joka pelasi SHL-joukkue Luleå HF:ssä. Selberg teki itsemurhan.

## Lähteet
*

### Viitteet
Saganaki

**Saganaki** () on kreikkalaiseen keittiöön kuuluva ruokalaji, paistettu juusto. Saganakijuusto voi olla esimerkiksi feta, halloumi, kasseri, kefalotyri, graviera, kefalograviera tai joku paikallinen kyläjuusto.

Saganaki-juusto paistetaan oliiviöljyssä, tai voidaan nykyisin myös liekittää. Saganaki on tyypillinen meze eli pieni alkuruoka.

## Lähteet

## Aiheesta muualla
Spanakopita

**Spanakopita** () on kreikkalainen pinaattipiirakka. Usein siihen laitetaan fetaa tai jotakin paikallista juustoa, jolloin kreikassa usein käytetään ilmaisua spanakotiropita (. Se tehdään filo-taikinasta, ja sen sisällä on pinaattia, punasipulia sekä yrttimausteita. Piirakkaa tehdään eri muotoisina vuoissa sekä esimerkiksi neliöinä ja kolmioina. Spanakopita on tyypillinen meze eli pieni alkuruoka.

## Lähteet

## Aiheesta muualla
Sutzukakia

**Sutzukakia** tai **soutzoukakia** eli **Smyrnan lihapullat** () on kreikkalainen ruokalaji, pitkulaisia lampaanlihapullia valkosipuli-tomaattikastikkeessa.

Lampaanjauhelihan ohella lihapulliin voidaan käyttää myös vasikanjauhelihaa tai muita lihayhdistelmiä. Ruokalaji on nimensä mukaisesti peräisin Smyrnan, Konstantinopolin ja muun Vähän-Aasian kreikkalaisilta. Sutzukakiaa syödään usein erityisesti talvisaikaan.

## Lähteet

## Aiheesta muualla
Taramosalata

**Taramosalata** (, joskus ταραμασαλάτα, *taramasaláta*) on kreikkalainen mätisalaatti.

Taramosalatassa on mätiä, sitruunamehua, punasipulia, valkosipulia sekä kreikkalaista oliiviöljyä. Se on tyypillinen meze eli pieni alkuruoka yhdessä muiden alkuruokien kanssa, ja sitä käytetään dippikastikkeena tai levitteenä. Nykykreikan *taramosaláta* tarkoittaa kirjaimellisesti ”säilöttyä mätiä sisältävää salaattia” (kreikan *taramás* on lainattu turkkilaisesta *tarama*-sanasta, joka tarkoittaa ”pehmeää mätiä”).

Taramosalata tehdään yleensä suolatusta karpin tai turskan mädistä. Se on yleensä väriltään vaaleanpunaista. Taramosalataa syödään erityisesti paaston aikaan, sillä se sopii paastoruokavalioon.

Kreikassa taramosalataa nautitaan perinteisesti puhtaana maanantaina, joka on paaston ensimmäinen päivä. Taramosalataa voi ostaa myös valmiiksi valmistettuna lukuisista turkkilaisista ja kreikkalaisista kaupoista, mutta sitä ei pidetä hyvänä, koska siinä on suuria määriä elintarvikeväriä, minkä vuoksi ruokalaji on epätavallisen vaaleanpunainen.

## Lähteet

## Aiheesta muualla
Tiropita

**Tiropita** () on kreikkalainen filo-taikinasta tehty juustopiiras, jossa on sisällä fetajuustoa tai muuta juustoa. Piirakkaa tehdään eri muotoisina vuoissa sekä esimerkiksi neliöinä ja kolmioina. Tiropita on tyypillinen meze eli pieni alkuruoka tai välipala.

## Lähteet

## Aiheesta muualla
Avgolemono

**Avgolemono** () on kreikkalainen kanakeitto, jossa on kanaa, kananmunaa, sitruunamehua sekä paljon riisiä. Sen nimi tarkoittaa ”munasitruuna(keittoa)”.

Termi *avgolémono* viittaa oikeastaan varsinaisesti kreikkalaiseen keittojen suurustamiseen eli paksuntamiseen tarkoitettuun munasta, sitruunamehusta ja lihaliemestä tehtyyn kastikkeeseen, joka samannimisessä keitossa yhdistetään muutoin melko tavanomaiseen kanakeittoon.

## Lähteet

## Aiheesta muualla
Galaktobureko

**Galaktobureko** tai **galaktoboureko** () on kreikkalaiseen keittiöön kuuluva filo-taikinasta tehty piirakka, joka on eräänlainen manna- ja maitotäytteinen baklava. Se on perinteinen kreikkalainen jälkiruoka, ja sen nimi tarkoittaa ”maito-börekiä”.

## Lähteet

## Aiheesta muualla
Nokia 8600 Luna

**Nokia 8600 Luna** on Nokian vuonna 2007 julkaistu matkapuhelin. Puhelimessa on ruostumaton teräsrunko ja se painaa 143 grammaa.

## Ominaisuudet
Puhelimen ominaisuuksiin kuuluvat TFT-näyttö (240 × 320 pikseliä), 2 megapikselin kamera, videotallennus ja suoratoisto, digitaalinen musiikkisoitin ja FM-radio.

## Katso myös
*Luettelo Nokian tuotteista

## Lähteet
Oleskelutila

**Oleskelutilat** ovat talon, ilma-aluksen, vesikulkuneuvon tai muun samankaltaisen yhteisiä huonetiloja, jotka on tarkoitettu harrastustoimintaan tai asumiseen tai työskentelyyn. Ne on tarkoitettu yli 30 minuutin yhtämittaiseen tilapäiseen käyttöön.

Maailman terveysjärjestön WHO:n määritelmän mukaan miellyttäväksi lämpötilaksi oleskelutilassa katsotaan 21 Celsius-astetta ja muissa tiloissa 18 astetta. Vesikulkuneuvojen, kuten veneiden ja laivojen kohdalla oleskelutilalla tarkoitetaan asuintilojen tai matkustajatilojen huoneita. Matkustaja-aluksilla keittiöitä ei lueta oleskelutiloihin. Yleensä aluksissa on oltava vähintään yksi yöpymistiloista erillään oleva yhteinen oleskelutila.

## Lähteet
China General Aviationin lento 7552

**China General Aviationin lento 7552** oli China General Aviationin Kiinan sisäinen reittilento Nanjingista Xiameniin. Lennolla 31. heinäkuuta 1992 käytetyn Jakovlev Jak-42D:n lentoonlähtö epäonnistui Nanjing Dajiaochangin lentoasemalla. Kone kiihdytti lähtönopeuteen, mutta ei noussut ilmaan. Se ylitti kiitotien päässä olevan ojan ja törmäsi sen toisella puolella penkkaan. Koneella oli tällöin vauhtia 210 kilometriä tunnissa.

Lennolla oli 116 matkustajaa ja kymmenen miehistön jäsentä. Heistä kaikkiaan 107 (joidenkin lähteiden mukaan 108) sai onnettomuudessa surmansa ja 19 selviytyi. Onnettomuuden syynä oli lentäjän virhe: korkeusvakain oli trimmattu laskeutumisasentoon, eikä nokkaa siksi saatu nostettua.

## Lähteet
Mohamed Amine Ben Amor

**Mohamed Amine Ben Amor** (, s. 3. toukokuuta 1992 Sousse) on tunisialainen jalkapalloilija. Keskikentällä pelaava Ben Amor edustaa Saudi-Arabian valioliigassa pelaavaa Al-Ahlia.

## Maajoukkueura
Ben Amor pelasi ensimmäisen maaottelunsa 15. kesäkuuta 2015 CHAN-karsintaottelussa Marokkoa vastaan. Ensimmäisen maalinsa hän teki CHAN-turnauksessa 26. tammikuuta 2016 Nigeriä vastaan.

Ben Amor pelasi ensimmäiset arvokisansa 2017 Afrikanmestaruuskilpailuissa, jossa turnaus päättyi puolivälieriin.

Kesäkuussa 2018 Ben Amor valittiin Tunisian maajoukkueeseen 2018 MM-kilpailuihin Venäjälle. Hän pelasi ensimmäisen ottelunsa avausottelussa Englantia vastaan tultuaan vaihdosta kentälle.

## Lähteet
Sanaga

**Sanaga** on Atlantin valtamereen laskeva joki Kamerunissa. Sen pituus on alkujoki Djerem mukaan luettuna 976 ja alkujokien yhtymäkohdasta 582 kilometriä. Valuma-alueen laajuus on 133&nbsp;000 neliökilometriä.

Sanaga on Kamerunin suurin joki. Sen valuma-alue sijaitsee maan keskiosan ylängöillä ja rajoittuu lännessä Kamerunin selänteeseen ja pohjoisessa Adamawan ylätasankoon. Valuma-alue sijaitsee lähes kokonaan maan rajojen sisällä ja käsittää 28,6 prosenttia sen pinta-alasta. Kahdensadan neliökilometrin laajuinen alue kuuluu Keski-Afrikan tasavaltaan.

Sanagan alkujoet Djerem ja Lom saavat molemmat alkunsa Adamawan rinteiltä 1&nbsp;150 ja 1&nbsp;200 metrin korkeudesta. Djeremjoella sijaitsee vuonna 1969 rakennettu Mbakaoun säännöstelypato, joka muodostaa suuren tekojärven. Keskijuoksulla Sanagaan yhtyy sen suurin sivujoki Mbam, jolla on Bamendjingin säännöstelypato. Muita sivujokia ovat Vina, Meng, Mekay, Mékié, Merou, Sesse, Yong, Avéa, Tere, Nianiang, Sele ja Ndjeke. Song-Louloussa ja alajuoksulla Edéassa on vesivoimalaitokset. Lähellä joen suuta on useita järviä, joista tärkein on Ossa. Sananga laskee Biafranlahteen kahden suuhaaran kautta.

Joen keskimääräinen virtaus Edéan mittausasemalla oli 1&nbsp;985 kuutiometriä sekunnissa vuosina 1943–1980. Virtaus on suurimmillaan lokakuussa (5&nbsp;430,5 m3/s) ja pienimmillään maaliskuussa (517,1 m3/s). Sanagan keskijuoksulla on paljon koskia ja vesiputouksia, minkä takia se on liikennöintikelpoinen vain Edéan alapuolisella osuudella. Joen vesivoimaa tulevat hyödyntämään rakenteilla oleva Lom-Pangarin ja suunnitteilla oleva Nachtigalin voimalaitos.

## Lähteet
* 

### Viitteet

## Aiheesta muualla
Ahmed Khalil

**Ahmed Khalil** (, s. 21. joulukuuta 1994 Kairouan) on tunisialainen jalkapalloilija. Keskikentällä pelaava Khalil edustaa Tunisian pääsarjassa pelaavaa Club Africainia.

## Maajoukkueura
Khalil pelasi ensimmäisen maaottelunsa 26. tammikuuta 2016 Nigeriä vastaan CHAN-turnauksessa.

Khalil oli mukana myös 2017 Afrikanmestaruuskilpailuissa, jossa Tunisian turnaus päättyi puolivälieriin.

Kesäkuussa 2018 Khalil valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa yhden ottelun Panamaa vastaan.

## Lähteet
Paa mut cooleriin

”**Paa mut cooleriin**” on Kaija Koon kappale, joka julkaistiin singlenä 21. kesäkuuta 2018. Siinä esiintyy myös Reino Nordin. Kappaleen on sanoittanut Iisa Pajula ja tuottanut Joonas Angeria. Siihen tehtiin Rudi Rokin ohjaama musiikkivideo.

## Lähteet
Jason Kander

**Jason David Kander** (s. 4. toukokuuta 1981) on yhdysvaltalainen poliitikko demokraattisesta puolueesta.

Kander oli vuosina 2013–2017 Missourin osavaltion valtiosihteeri (). Aiemmin hän oli toiminut osavaltion edustajainhuoneen jäsenenä vuodesta 2009. Vuonna 2016 hän oli ehdolla Yhdysvaltain senaattiin, mutta hävisi vaalit istuvalle senaattorille Roy Bluntille.

Kesäkuussa 2018 Kander ilmoitti pyrkivänsä Kansas Cityn pormestariksi vuoden 2019 vaaleissa. Hän kuitenkin vetäytyi ehdokkuudesta saman vuoden lokakuussa, syynä mielenterveyden ongelmat. Hän kertoi julkisesti sairastavansa masennusta ja kärsivänsä sodan jälkeisistä traumaperäisen stressihäiriön oireista. Kander kuului Yhdysvaltain kansalliskaartiin ja palveli vuosina 2006–2007 neljä kuukautta tiedustelu-upseerina Afganistanissa.

Kander opiskeli 2000-luvun alussa American Universityssä ja Georgetownin yliopistossa Washingtonissa. Hän suoritti Bachelor of Arts -tutkinnon vuonna 2002 ja Juris Doctor -tutkinnon vuonna 2005.

Jason Kander on naimisissa Diana Kanderin kanssa. Heillä on poika nimeltä True. Jason Kander on säveltäjä John Kanderin veljenpojanpoika.

## Lähteet

## Aiheesta muualla
USS Marietta

**USS Marietta** voi tarkoittaa seuraavia Yhdysvaltain laivaston aluksia:
*USS Marietta (1803), 5-tykkinen 28-airoinen soudettava tykkivene
*USS Marietta (1864), Marietta-luokan monitori
*USS Marietta (PG-15), tykkivene
*USS Marietta (AN-82), verkonlaskija.
Ellyes Skhiri

**Ellyes Skhiri** (, s. 10. toukokuuta 1995 Lunel, Ranska) on tunisialainen jalkapalloilija. Keskikentällä pelaava Skhiri edustaa Saksan Bundesliigassa Eintracht Frankfurtia.

## Seurajoukkueura
Skhiri edusti Ranskan pääsarjassa pelaavaa Montpellier’ta 123 liigaottelussa, joissa teki kymmenen ja syötti viisi maalia vuosina 2015–2019. Hän siirtyi Kölniin kuuden miljoonan euron siirtosummalla kesällä 2019. Hän pelasi kaudella 2019–2020 Bundesliigassa 32 ottelua, joissa hän teki yhden maalin ja alusti kolme.

## Maajoukkueura
Skhiri pelasi ensimmäisen maaottelunsa 23. maaliskuuta 2018 harjoitusottelussa Irania vastaan. Kesäkuussa 2018 Skhiri valittiin Tunisian maajoukkueeseen 2018 MM-kilpailuihin Venäjälle. Hän pelasi joukkueen kaikki kolme ottelua alusta loppuun. Hän pelasi Afrikan-mestaruuskilpailuissa 2019 kaikki seitsemän ottelua Tunisian sijoittuessa neljänneksi. Afrikan-mestaruuskilpailujen karsinnoissa hän on pelannut kuusi ottelua.

## Lähteet
USS Casco

**USS Casco** voi tarkoittaa seuraavia Yhdysvaltain laivaston aluksia:
*USS Casco (1864), Casco-luokan monitori
*USS Casco (ID-1957), kuljetusalus
*USS Casco (AVP-12), vesilentokoneiden emälaiva.
USS Sandusky

**USS Sandusky** voi tarkoittaa seuraavia Yhdysvaltain laivaston aluksia:
*USS Sandusky (1865), Marietta-luokan monitori
*USS Sandusky (PF-54), Tacoma-luokan fregatti.
Tippalukko

**Tippalukko** on mekaaninen laite kahvinkeittimessä, joka estää kahvin valumisen suodatinsuppilosta silloin, kun sen alla oleva pannu otetaan pois.

Tippalukko on nykyisin hyvin yleinen kaikissa kahvinkeittimissä, tietyissä keittimissä se on manuaalisesti kytkettävä, tietyissä automaattinen.
Zimbabwen kansallinen kirjasto- ja dokumentointipalvelu

**Zimbabwen kansallinen kirjasto- ja dokumentointipalvelu** (, lyh. NLDS) on Zimbabwen pääkaupungista Hararesta käsin johdettu valtiollinen kirjastolaitos. 

NLDS perustettiin Zimbabwen parlamentin päätöksellä vuonna 1985. Se vastaa esimerkiksi Zimbabwen kansalliskirjaston () toiminnasta. Kirjastolaitoksen tulisi myös perustaa maakunta- ja paikalliskirjastoja, mutta varojen puutteen takia laajaa yleisten kirjastojen verkkoa ei ole maahan saatu luotua. 

Käytännössä kansalliskirjastona toimii Bulawayossa sijaitseva ja vuonna 1945 perustettu National Free Library of Zimbabwe, joka on nykyään osa NLDS:ä.

Aikuisten, yli 15-vuotiaiden zimbawelaisten lukutaito oli YK:n kehitysohjelma UNEPin mukaan 86,5 prosenttia vuonna 2015.

## Lähteet

## Aiheesta muualla
*National Library and Documentation Services (NLDS)  (facebook.com)
Mike Murley

**Michael David "Mike" Murley** (s. 12. joulukuuta 1961) on kanadalainen jazzmusiikin saksofonisti ja säveltäjä. Hän opiskeli Don Palmerin, Pat LaBarberan, Dave Liebmanin ja Dave Hollandin johdolla. Hän on toiminut muun muassa Shuffle Demons -kokoonpanon jäsenenä ja tehnyt yhteistyötä urkuri Jack McDuffin kanssa. Vuonna 1986 hän myös perusti oman kvartettinsa, jossa hänen kanssaan yleensä soittajina toimivat John MacLeod, Jim Vivian ja Barry Elmes. Murley voitti vuonna 1990 albumillaan *Two Sides* Juno-palkinnon.

## Lähteet
Neil Swainson

**Neil James Sinclair Swainson** (s. 15. marraskuuta 1955 Victoria, Brittiläinen Kolumbia) on kanadalainen kontrabasisti ja säveltäjä. Hän opiskeli lyhyesti Robert Meyerin johdolla Victoriassa, mutta on pitkälti itseoppinut. Soitettuaan vuosina 1975–1977 Paul Hornin kvintetissä hän muutti Torontoon. Vuosina 1978–1982 hän oli Moe Koffmanin kvintetin jäsenenä, ja hän myös toimi sidemanina Joanne Brackeenin, Doc Cheathamin, George Colemanin, Al Cohnin, Johnny Griffinin, Jay McShannin, Bob Moverin ja Red Rodneyn kaltaisten yhdysvaltalaismuusikoiden kanssa.

Vuosina 1983–1987 Swainson teki yhteistyötä trumpetisti Woody Shawin kanssa. Vuodesta 1985 alkaen hän ajoittain tuurasi Don Thompsonia George Shearingin kokoonpanossa, jossa hänestä lopulta tuli Thompsonin seuraaja vuonna 1988. Shearingin kanssa Swainson on esiintynyt Yhdysvalloissa, Euroopassa, Australiassa ja Japanissa.

## Lähteet
Claude Kenneson

**Claude Emile Kenneson** (11. huhtikuuta 1935 Port Arthur, Texas – 9. lokakuuta 2013 Edmonton, Alberta) oli yhdysvaltalaissyntyinen, Kanadan kansalaisuuden vuonna 1973 saanut sellisti ja säveltäjä. Hän aloitti sellonsoiton opiskelun Leon Woskan johdolla 6-vuotiaana ja jatkoi opintojaan Texasin yliopistossa Horace Brittin johdolla, Berkshire Music Centressä vuonna 1957 sekä Pablo Casalsin johdolla Kaliforniassa 1960. 

Kenneson asui vakituisesti Kanadassa vuodesta 1959. Hän oli useiden sinfoniaorkestereiden jäsen ja oli mukana perustamassa Corydon-jousitrioa vuonna 1960. Sen muina jäseninä toimivat viulisti Lea Foli ja alttoviulisti Gerald Stanick. Vuosina 1962–1964 Kenneson oli Winnipegin kuninkaallisen baletin musiikillinen johtaja. Kenneson opetti vuosina 1965–1990 Albertan yliopistossa ja oli vuonna 1969 mukana perustamassa Albertan yliopiston jousikvartettia. Kennesonin oppilaiden joukossa olivat Mark Eeles, Shauna Rolston ja Eric Wilson. Hän esiintyi usein Vincenzo Ruggierin sellolla, jonka aikoinaan omisti David Popper. Hän oli sekä resitalisti että kamarimuusikko, joka esiintyi Pohjois-Amerikassa ja Euroopassa.

Kenneson sävelsi balettia sekä musiikkia laulu- ja soitinkokoonpanoille.

## Lähteet
Lea Foli

**Lea Foli** (8. syyskuuta 1933 Kelowna, Brittiläinen Kolumbia – 9. joulukuuta 2024) oli kanadalainen viulisti. Hän aloitti 5-vuotiaana William Gratchin johdolla viulunsoiton opiskelun, jota hän jatkoi Gregori Garbovitskyn, Clifford Evensin, Esther Glazerin, Oscar Shumskyn ja Ivan Galamianin johdolla. Hän muun muassa soitti Vancouverin sinfoniaorkesterissa, toimi Winnipegin sinfoniaorkesterin konserttimestarina (1960–1966) ja soitti viulua Corydon-jousitriossa (1959–1962). Hän pääsi esiintymään Stratfordin festivaalille. 

Vuosina 1969–1988 Foli toimi konserttimestarina Minneapolisin sinfoniaorkesterissa. Hän soitti usein standardiohjelmiston teoksia solistina ja tulkitsi muiden muassa Béla Bartókin, Alban Bergin, Paul Hindemithin ja William Schumanin konserttoja. Hän toimi viulunsoiton professorina Minnesotan yliopistossa ja oli mukana perustamassa sen jousikvartettia. Hän kuului myös Aspenin festivaalin henkilökuntaan ja esiintyjistöön. Hän vetäytyi julkiselta esiintymisuraltaan vuonna 1988.

## Lähteet
Bassem Srarfi

**Bassem Srarfi** (, s. 25. kesäkuuta 1997 Tunis) on tunisialainen jalkapalloilija. Keskikentällä ja hyökkääjänä pelaava Srarfi edustaa Ranskan pääsarjassa pelaavaa OGC Nicea.

## Maajoukkueura
Srarfi pelasi ensimmäisen maaottelunsa Tunisian maajoukkueessa maaliskuussa 2018 Irania vastaan.

Kesäkuussa 2018 Srarfi valittiin Tunisian maajoukkueeseen vuoden 2018 MM-kilpailuihin Venäjälle. Hän pääsi kisoissa vaihtopelaajana kentälle Panamaa vastaan pelatun viimeisen alkulohko-ottelun lopussa. Hän on tehnyt maalin kesäkuussa 2019 ystävyysottelussa Irakia vastaan.

## Lähteet
Pat LaBarbera

**Pascel Emmanuel "Pat" LaBarbera** (s. 7. huhtikuuta 1944 Mt Morris, New York) on yhdysvaltalaissyntyinen, kanadalaistunut jazzmusiikin saksofonisti ja -säveltäjä sekä musiikkipedagogi. Hänen ensimmäinen opettajansa oli hänen klarinetisti-isänsä Joseph; myös veljet Joe ja John ovat jazzmuusikoita. 

LaBarberan muita opettajia olivat Joe Viola, Don Menza ja Joe Allard (saksofoni), Joe Henderson, Lee Konitz ja Warne Marsh (improvisointi) sekä Bernie Piltch (huilu). LaBarbera opiskeli myös sovitusta ja sävellystä Berklee College of Musicissa vuosina 1964–1967, minkä jälklen hän kiersi vuoteen 1974 Buddy Richin big bandin kanssa. Vuonna 1974 hän asettui Torontoon, ja vuonna 1975 hän liittyi Elvin Jonesin Jazz Machine -kokoonpanoon. Hän on opettanut eri yliopistoissa ja yksityisesti. Hänen oppilaidensa joukossa ovat olleet Ron Allen, Rob Bonisolo, Ralph Bowen, Alex Dean, Vern Dorge, Ken Fornetran, Jeff Johnson, Kirk MacDonald, Mike Murley, Mike Sim, Roy Styffe ja Perry White. Vuosina 1980–1984 LaBarbera toimi *[[Canadian Musician]]* -lehden kolumnistina. 

LaBarbera on kiertänyt paitsi Euroopassa ja Japanissa, myös Etelä-Amerikassa. Hän on ottanut tyyliinsä vaikutteita John Coltranelta. Hänellä on oma kvartettinsa, jossa on toiminut myös pianisti George McFetridge. Hän on tehnyt yhteistyötä trumpetisti Sam Noton ja sellaisten yhdysvaltalaismuusikoiden kuin Red Rodneyn ja Chet Bakerin kanssa. Vuonna 1989 hän johti Irlannin-kiertueella Four in One -kvartettia. Elvin Jones on levyttänyt useita LaBarberan sävellyksistä ("Necessary Evil", "October's Child", "Minor Blues", "Familiar Ground").

## Lähteet
Max Pirani

**Max Gabriel Pirani** (4. elokuuta 1898 Melbourne, Australia – 5. elokuuta 1975 Lontoo, Iso-Britannia) oli kansainvälisesti vaikuttanut australialaissyntyinen pianisti ja musiikkipedagogi. Hän opiskeli ensin Melbournen konservatoriossa ja sitten Max Vogrichin johdolla New Yorkissa. Vuonna 1923 hän perusti viulisti Leila Doubledayn (myöhemmin *Pirani*) ja sellisti Charles Hambourgin kanssa Pirani Trion, joka kiersi kansainvälisesti vuoteen 1940. Hän työskenteli sittemmin Kanadassa, jossa hänen oppilaidensa joukossa olivat Dorothy Bee, Gordon K. Greene, Audrey Johannesen, Warren Mould ja John Searchfield. Vuodesta 1948 hän asui Englannissa, jossa hän teki tunnetuksi ja kehitti Emanuel Moorin tekniikkaa sekä kirjoitti tämän elämäkerran (1959).

## Lähteet

## Aiheesta muualla
* Felix Pirani obituary. The Guardian 4.2.2016
West Virginia State Capitol

**West Virginia State Capitol** on Länsi-Virginian osavaltion parlamenttirakennus. Charlestonissa sijaitsevan rakennuksen on suunnitellut arkkitehti Cass Gilbert. Rakennuksen rakennustyöt aloitettiin vuonna 1924 ja ne saatiin päätökseen vuonna 1932.

## Aiheesta muualla

* West Virginia Facts and Capitol building
Tähtiliikkeen eduskuntaryhmä

**Tähtiliikkeen eduskuntaryhmä** (tl) oli kansanedustaja Paavo Väyrysen muodostama ryhmä eduskunnassa. Eduskuntaryhmä oli aikaisemmalta nimeltään **Kansalaispuolueen eduskuntaryhmä**.

Ryhmän perusti 18. kesäkuuta 2018 eduskuntaan Euroopan parlamentista kesken vaalikauden palannut Paavo Väyrynen.

Eduskuntaryhmän perustamisen aikaan Kansalaispuolueessa oli kaksi kilpailevaa hallitusta, Paavo Väyrysen sekä Sami Kilpeläisen johtamat hallitukset. Kilpeläisen johtama hallitus oli ennen Väyrysen palaamista tehnyt päätöksen Väyrysen erottamisesta, mutta Helsingin käräjäoikeus määräsi päätöksen täytäntöönpanon keskeytettäväksi, jonka takia Väyrynen oli eduskuntaan palaamisen aikana puolueen jäsen. 

Lokakuussa 2018 Väyrynen vaihtoi eduskuntaryhmän nimen Tähtiliikkeen eduskuntaryhmäksi. Väyrynen putosi eduskunnasta vuoden 2019 eduskuntavaaleissa. Samalla eduskuntaryhmä lakkautettiin.

## Lähteet
Liike Nyt -eduskuntaryhmä

**Liike Nyt -eduskuntaryhmä** (Liik) on Liike Nyt -puolueen yhteistyöelin eduskunnassa.

Ryhmän perusti Kansallisen kokoomuksen eduskuntaryhmästä eronnut Hjallis Harkimo 26. huhtikuuta 2018. Ryhmään liittyi aiemmin Perussuomalaiseen ja Siniseen eduskuntaryhmään kuulunut Maria Lohela tammikuussa 2019. 

2019 eduskuntavaaleista lähtien Liike Nyt -eduskuntaryhmän on jälleen muodostanut Harkimo yksin. Vaalikaudella 2023-2027 Liike Nyt -eduskuntaryhmän ainut kansanedustaja Harry Harkimo toimii Tulevaisuusvaliokunnan jäsenenä ja Ulkoasiainvaliokunnan varajäsenenä.

## Lähteet
Tokion Suomi-koulu

**Tokion Suomi-koulu** on täydentävää kielen ja kulttuurin opetusta antava vapaaehtoinen koulu Tokiossa. Se kuuluu maailmanlaajuiseen Suomi-koulujen verkostoon. Tokion Suomi-koulu on tarkoitettu 3-18 -vuotiaille Suomesta ja suomen kielestä kiinnostuneille oppilaille. Opetukseen osallistuminen on maksullista. Koulu saa osan rahoituksestaan Opetushallitukselta. Nykyään koulu toimii Tokyo International Schoolin tiloissa.

## Lähteet

## Aiheesta muualla
Suomi 100: Terveisiä Tokion Suomi-koulusta (Yle.fi)

Tokion Suomi-koulun toimintakertomus 2013-2014 (PDF)
Dublinin Suomi-koulu

**Dublinin Suomi-koulu** on tarkoitettu 7-15 -vuotiaille lapsille, joilla on vähintään suomen kielen ymmärtämisen taito. Osallistuminen on vapaaehtoista ja maksullista. Koulu kokoontuu noin joka toinen viikonloppu. Toiminnassa ovat mukana Irlanti-Suomi -seura ja Opetusministeriö.

## Lähteet

## Aiheesta muualla
* Yle.fi: Suomi 100: Terveisiä Dublinin Suomi-koulusta
James Buchanan Duke

**James Buchanan Duke**, lempinimi "Buck", (23. joulukuuta 1856 – 10. lokakuuta 1925) oli yhdysvaltalainen tupakka- ja sähköteollisuusmies, joka kehitti nykyaikaisia tupakanvalmistus- ja markkinointimenetelmiä, ja tunnetaan myös osuudestaan rahoittajana Duke Universityn perustamisessa.

James B. Duke syntyi lähellä Durhamia Pohjois-Carolinassa. Hänen vanhempansa olivat teollisuusmies ja hyväntekijä Washington Duke (1820—1905) ja Artelia Roney Duke (–1858). Hänellä oli kaksi sisarusta Benjamin ja Mary sekä kaksi sisaruspuolta Sidney ja Brody. Perhe asui nelihuoneisessa talossa. Sisällissodan aikana lapset olivat evakossa isovanhempiensa luona isän ollessa rintamalla. Sodan jälkeen vuonna 1866 Buck ja hänen vanhempi veljensä Benjamin ryhtyivät myymään kotona kasvatettua tupakkaa. 1880-luvulla perhe muutti Durhamiin, jonne vuonna 1883 perustettiin W. Duke & Sons tupakkatehdas. Toiminnassa oli mukana myös sisar Mary Lyons (1853–1893), joka vastasi myynnistä ja markkinoinnista kuolemaansa asti.

Duken perheen vaikutuksella Trinity College siirretään vuonna 1892 Durhamiin ja se on vuodesta 1897 alkaen avoin myös naisopiskelijoille. Duke University perustetaan sen tilalle vuonna 1924.

Vuonna 1904 James Duke ja veli Ben Duke kiinnostuivat alkutaipalellaan olevasta vesivoimasta ostamalla Catawba joen vesioikeudet ja rakennuttivat Great Fallsin voimalan. Vuosina 1904 ja 1905 perustetaan Catawba Power Company ja Southern Power Company (nykyinen Duke Energy). Kun antitrustilait pilkkoivat tupakkateollisuuden vuonna 1911 pieniin osiin, James Duke keskitti mielenkiintonsa Duke Energyn kehittämiseen.

James B. Duke oli naimisissa kahdesti, ensin vuosina 1904–1906 Lillian Fletcher McCredyn kanssa. He erosivat vuonna 1906 eikä heillä ollut lapsia. Vuonna 1907 hän meni naimisiin varakkaan georgialaisen puuvillakauppiaan lesken Nanaline Holt Inmanin (1871–1962) kanssa, jolla oli vuonna 1894 syntynyt poika Walker B. Inman. Heidän ainoa yhteinen lapsensa, tytär Doris Duke, syntyi 22. marraskuuta 1912. 

James Buchanan Duke kuoli 68-vuotiaana keuhkokuumeeseen New Yorkissa lokakuussa 1925. Hänet, hänen isänsä Washington Duke ja vanhempi veli Ben Newton Duke (1855–1929) on haudattu Duke Universityn vuonna 1932 valmistuneeseen kirkkoon.

## Lähteet

## Aiheesta muualla
*
MPTP

**MPTP** eli **1-metyyli-4-fenyyli-1,2,3,6-tetrahydropyridiini** (C12H15N) on tetrahydropyridiinijohdannaisiin kuuluva orgaaninen yhdiste. Yhdistettä käytetään lääketieteessä Parkinsonin taudin syntymekanismien ja hoitojen tutkimiseen.

## Ominaisuudet ja käyttö
Huoneenlämpötilassa MPTP on väritöntä kiteistä ainetta. Yhdisteellä on taipumus sublimoitua jo huoneenlämpötilassa.

MPTP:tä muodostuu sivutuotteena desmetyyliprodiinin (MPPP) valmistuksessa erityisesti silloin kun desmetyyliprodiinia valmistetaan huumausainekäyttöön. Desmetyyliprodiinin valmistuksen eräs välivaihe hajoaa MPTP:ksi kuumennuksen tai vahvasti happamien olosuhteiden vaikutuksesta. MPTP läpäisee veri-aivoesteen ja kulkeutuu keskushermostoon. Se metaboloituu ihmisen aivosoluissa MAO‐B-entsyymin vaikutuksesta 1-metyyli-4-fenyylipyridiniumkationiksi (MPP+), joka on varsinainen neurotoksinen yhdiste. MPP+ sitoutuu neuromelaniiniin. MPP+ on voimakas NADH-dehydrogenaasin eli kompleksi I:n estäjä, ja tämän vuoksi se estää soluhengityksen, ja seurauksena on hermosolujen oksidatiivinen stressi ja lopulta kuolema. Aivojen harmaan aineen tuhoutuminen johtaa pitkälle edenneen Parkinsonin taudin kaltaiseen tilaan. Oireet helpottuvat levodopalääkityksellä.

Ensimmäisen kerran synteettisen desmetyyliprodiinin käytöstä aiheutuneen Parkinsonin taudin kaltaisesta tilasta raportoitiin vuonna 1979. Tällöin oireita aiheuttanutta ainetta ei vielä kuitenkaan tunnistettu. MPTP tunnistettiin oireet aiheuttavaksi aineeksi vuonna 1982, ja tulokset julkaistiin vuonna 1983. Tämän jälkeen MPTP:stä on tullut tärkeä yhdiste tutkittaessa Parkinsonin taudin syntyä eläinkokeissa ja tutkittaessa uusia Parkinsonin taudin hoitoja.

## Lähteet